proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA MODIFICACIÓN ORDENANZA FISCAL REGULADORA DO IMPOSTO SOBRE BENS INMOBLES
ADMINISTRACIÓN LOCAL — Municipal — Fornelos de Montes (Ordenanzas e Regulamentos, 29/12/2023)

O Pleno da Corporación Municipal, na sesión extraordinaria que tivo lugar o día 9 de novembro de 2023, acordou a aprobación provisional da modificación da ordenanza fiscal reguladora do imposto sobre bens inmobles do Concello de Fornelos de Montes que afecta ao artigo 2. Dado que non se presentaron reclamacións durante o período de exposición ao público, de acordo co establecido no artigo 17.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, enténdese definitivamente adoptado o acordo, até entonces provisional, sen necesidade de acordo plenario. En cumprimento do establecido no artigo 17.4 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais procédese á publicación do texto íntegro da modificación da ordenanza fiscal reguladora do imposto sobre bens inmobles do Concello de Fornelos de Montes que queda redactada como segue: 1.— O tipo de gravame do IBI queda fixado: No 0,5 por cento para os bens de natureza urbana. No 0,3 por cento para os bens de natureza rústica, establecendo como coeficiente de aplicación para o cálculo da valor base na determinación da Base Liquidable dos inmobles de natureza rústica ocupados por construcións o 1,00. No 1,3 por cento para os bens de características especiais.” Aprobación e vixencia: A presente modificación da ordenanza foi aprobada inicialmente polo Pleno da Corporación Municipal en sesión celebrada o 9 de novembro de 2023 e, ao non ser presentadas reclamacións, o acordo quedou elevado automáticamente a definitivo, sendo de aplicación dende o 1 de xaneiro de 2024. Contra os acordos de aprobación definitiva, os interesados poderán interpoñer recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia no prazo de dous meses, contados dende o día seguinte ao da publicación do presente anuncio no Boletín Oficial da Provincia. Documento asinado dixitalmente ao marxe. O Alcalde, Emiliano Lage Rodríguez.
APROBACIÓN PROVISIONAL DO EXPTE. DE MODIFICACIÓN DA BASE 38 DAS DE EXECUCIÓN DO ORZAMENTO XERAL 2023
ADMINISTRACIÓN LOCAL — Municipal — Lalín (Presupostos e cadros de persoal, 02/08/2023)

O Pleno da Corporación do Concello de Lalín, en sesión ordinaria celebrada o día 28 de xullo de 2023, aprobou provisionalmente os seguintes expedientes de modificación do vixente orzamento municipal para o 2023: -Expediente 3480/2023 de modificación da Base 38 das de Execución do Orzamento Xeral para o exercicio 2023: réxime das axudas de custo e indemnizacións por razón do servizo. De conformidade co disposto nos artigos 169.1 do RD Lexislativo 2/2004, de 5 de marzo, polo que se establece o Texto Refundido da Lei Reguladora das Facendas Locais, e do artigo 20.1 do Real Decreto 500/1990, de 20 de abril, o citado expediente quedará exposto ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, o expediente considerarase definitivamente aprobado, en virtude do disposto nos artigos 169.1 do RD Lexislativo 2/2004 do Texto Refundido da Lei Reguladora das Facendas Locais, e 20.1 do Real Decreto 500/1990, do 20 de abril. Lalín, 31 de xullo de 2023 A Concelleira de Facenda Mª Paz Pérez Asorey Documento asinado dixitalmente
APROBACIÓN DEFINITIVA DO CRÉDITO EXTRAORDINARIO CE 11-2023
ADMINISTRACIÓN LOCAL — Municipal — Porriño, O (Presupostos e cadros de persoal, 29/12/2023)

O Pleno do Concello do Porriño, reunido en sesión ordinaria o día 27/11/2023, aprobou inicialmente o expediente de modificación orzamentaria (6887/2023) mediante crédito extraordinario co código CE 11-2023, financiado co remanente líquido de tesourería para gastos xerais (RLTGX) para afrontar os gastos derivados da construción do novo salón de actos anexo ao actual auditorio do Centro Cultural Municipal, por importe de 900.000,00 €. Este expediente, tras ser publicado no Boletín Oficial da Provincia de Pontevedra núm.231, do 30/11/2023, someteuse a información pública polo prazo de 15 días hábiles, rematando este prazo o día 26/12/2023. Durante este prazo recibíronse alegacións, que foron desestimadas polo Pleno municipal na sesión extraordinaria do 28/12/2023, elevándose a definitiva a aprobación da modificación orzamentaria mencionada. Así, de conformidade co disposto nos artigos 169 e 177 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais e os artigos 20 e 38 do Real decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das facendas locais en materia de orzamentos, a modificación considérase definitivamente aprobada e o resumo por capítulos dos créditos orzamentarios queda do seguinte xeito: Contra esta aprobación definitiva poderá interporse recurso contencioso-administrativo na forma e prazos que establecen as normas da devandita xurisdición, de acordo co disposto nos artigos 23 e 38.3 do citado real decreto (RD 500/1990). Documento asinado dixitalmente polo alcalde-presidente, Manuel Alejandro Lorenzo Alonso, co código de identificación de sinatura electrónica, no lugar e na data expresados na marxe.
EXPOSICIÓN CONTA XERAL 2022
ADMINISTRACIÓN LOCAL — Municipal — Caldas de Reis (Recadación, 19/09/2023)

Formada e rendida a Conta Xeral do Concello de Caldas de Reis correspondente ao exercicio 2022, e ditaminada pola Comisión Especial de Contas e Facenda o día 12.09.2023, exponse ao público xunto co ditame da Comisión Especial de Contas e Facenda durante o prazo de quince días hábiles, que se contarán a partir do seguinte ao da publicación do presente anuncio no Boletín Oficial da Provincia de Pontevedra. Durante o devandito prazo os interesados poderán presentar as reclamacións, reparos ou observacións que estimen pertinentes. En Caldas de Reis, á data da sinatura dixital. O alcalde Juan Manuel Rey Rey.
APROBACIÓN INICIAL DA MODIFICACIÓN DAS BASES DE EXECUCIÓN DO ORZAMENTO XERAL PARA O ANO 2023
ADMINISTRACIÓN LOCAL — Municipal — Valga (Presupostos e cadros de persoal, 11/07/2023)

Expediente: 874/2022 Anuncio aprobación inicial Procedemento: Elaboración e aprobación do orzamento Asunto: Modificación das bases de execución do Orzamento 2023 Asinado por: O alcalde O pleno deste concello, en sesión extraordinaria organizativa do mandato corporativo 2023-2027 de data 29 de xuño de 2023, aprobou inicialmente a modificación da base núm.17 das de execución do vixente orzamento municipal de 2023. A estes efectos, todos aqueles interesados que estean lexitimados segundo o previsto no artigo 170.1 da citada Lei de Facendas Locais, sobre a base dos motivos taxativamente enumerados no apartado 2 do mesmo artigo, poderán presentar reclamacións ou suxestións dentro do prazo de quince (15) días hábiles, segundo o establecido no artigo 169.1 do Real Decreto Lexislativo 2/2004, de 5 de marzo, que aprobou o Texto Refundido da Lei Reguladora de Facendas Locais, contados a partir do seguinte ao da publicación deste anuncio no Boletín Oficial da Provincia de Pontevedra, no Rexistro Xeral da Casa do Concello, debendo dirixir os seus escritos ao Pleno da Corporación. Asinado dixitalmente en data ao marxe O Alcalde, José María Bello Maneiro
EXPOSICIÓN PÚBLICA E COBRANZA EN PERÍODO VOLUNTARIO DA TAXA POLO SERVIZO DE CASAS DE BAÑO, DUCHAS, PISCINAS, INSTALACIÓNS DEPORTIVAS E OUTROS SERVIZOS ANÁLOGOS CORRESPONDENTES AO MES DE MARZO DE 2023
ADMINISTRACIÓN LOCAL — Municipal — Porriño, O (Recadación, 15/03/2023)

Pola Alcaldía do Concello do Porriño aprobáronse, en data 1 de marzo de 2023 o decreto número 2023-0680, RESOLUCIÓNS D E ALCALDÍA cuxa parte resolutiva di: “PRIMEIRO.- Aprobar a lista cobratoria relativa ás taxas pola prestación polo servizo de casas de baños, duchas, piscinas, instalación deportivas e outros servizos análogos do concello do Porriño correspondente ao mes de MARZO de acordo coa citada ordenanza fiscal e a información aportada pola empresa adxudicataria do servizo. SEGUNDO.- Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o padrón e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso-administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. TERCEIRO.- Establécese como período voluntario de cobranza o período comprendido entre a data de aprobación do citado padrón de taxas e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria.” Así o manda e asina dixitalmente no Porriño na data indicada á marxe.
PUBLICACIÓN ACORDO XGL 30 NOVEMBRO DENEGACIÓN LICENCIA 1ª OCUPACIÓN- URGAL 54
ADMINISTRACIÓN LOCAL — Municipal — Baiona (Outros documentos, notificacións e informacións públicas, 14/12/2023)

SITUACIÓN: LUGAR URGAL 54 – BELESAR – BAIONA. REF. CATASTRO: 54003A060007390001JO EXPEDIENTE: 1705/2020 INTERESADA: ALISEDA SA. A Xunta de Goberno Local, a proposta do Alcade, en sesión ordinaria do día 30 de novembro de 2023, acordou por unanimidade: PRIMEIRO.— Denegar á mercantil ALISEDA SA a solicitude de concesión de licenza de primeira ocupación de vivenda unifamiliar que fora autorizada por licenza de obras número 101-7/05, concedida a Promociones y Construcciones Rustihogar 2003 SL por Acordo da Xunta de Goberno Local adoptado en sesión celebrada o 21 de xullo de 2005, sita en lugar Urgal nº 54 – Belesar – Baiona, con referencia catastral nº 54003A060007390001JO, sobre a base dos informes técnico e xurídico municipais obrantes no expediente. SEGUNDO.— Notificar o presente acordo á interesada, e poñer no seu coñecemento que fronte ao mesmo, que pon fin á vía administrativa, poderá presentar alternativamente recurso potestativo de reposición ante o Sr. Alcalde – Presidente no prazo dun mes a contar desde o día seguinte ao da recepción da súa notificación, de conformidade cos artigos 123 e 124 da Lei 39/2015, de 1 de outubro, de procedemento administrativo común das Administración Públicas (LPC); ou ben interpoñer directamente recurso contencioso – administrativo ante o Xulgado do Contencioso – Administrativo de Vigo no prazo de dous meses a contar desde o día seguinte ao da recepción da súa notificación, consonte ao disposto no artigo 46 da Lei 29/1998, de 13 de xullo, da Xurisdicción Contencioso – Administrativa. Asemade, se optase pola interposición do recurso de reposición potestativo non poderá formular recurso contencioso – administrativo ata que aquél sexa resolto expresamente ou se produza a súa desestimación por silencio negativo. Todo iso sen prexuízo de calquera outro recurso que puidese estimar máis conveniente ao seu dereito. TERCEIRO.— Ao abeiro do disposto no artigo 45.1. a) da Lei 39/2015, do 1 de outubro, do Procedemento Administrativo Común das Administracións Públicas (LPC), acordar a publicación da parte dispositiva deste Acordo no Boletín Oficial de Pontevedra. En Baiona, a 05 de decembro de 2023. O Alcalde – Presidente. Asdo. Jesús Vázquez Almuiña.
DH. W36.88719. SOLICITUDE DE MANUEL OZORES PARRACHO DE AUTORIZACIÓN OBRAS NO LUGAR DE O BAO–ARDIA, O GROVE (SAN MARITÑO)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 08/03/2023)

As obras solicitadas consisten nunha estación de servizo con 3 illas de reposición de combustible, 2 tanques soterrados de 40.000 l, 1 tanque en superficie de 3.000 l, 1 poste de recarga para vehículos eléctricos, redes de saneamento, instalacións mecánicas, marquesiña, servizos para protección contra-incendios, subministración de aire e auga para vehículos, instalación eléctrica, pavimentación de rodaxe e beirarrúa peonil e edificio auxiliar de 140 m² construídos, na parcela 36022A020004210000EH, en Ardia, San Martiño do Grove, O Grove (Pontevedra), en zona de policía dun rego innominado (idcurso: 950140072329). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Grove (O) ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe de negociado – Maria Selene Selegante Albentosa (Sinatura dixital).
APROBACIÓN INICIAL DO PROXECTO DE URBANIZACIÓN ESCOTE – CIMADEVILA
ADMINISTRACIÓN LOCAL — Municipal — Cangas (Urbanismo e Patrimonio, 25/01/2023)

A Xunta de Goberno Local, na sesión ordinaria do 21 de novembro de 2022, adoptou o seguinte acordo: PRIMEIRO.- Aprobar inicialmente o seguinte proxecto de urbanización: “Proxecto de urbanización Finca Escote-Cimadevila”, redactado polo enxeñeiro de camiños, canles e portos, Roberto Aya Vidal de data novembro de 2022 SEGUNDO.- Someter o proxecto de urbanización a información pública por período de UN (1) MES, mediante anuncio no Boletín Oficial da Provincia e nun dos xornais de maior difusión na provincia. Atopándose asímesmo a disposición dos interesados na sede electrónica deste Concello. Durante o período de información pública, quedará o expediente a disposición de calquera que queira examinalo, para os efectos de que se presenten as alegacións e suxestións que se consideren pertinentes. Notificar este acordo a todos os propietarios do ámbito. TERCEIRO.- Remitir o proxecto ao servizo de obras e servizos solicitando emisión de informe sobre no ámbito das súas competencias. CUARTO.- Concluída a información pública, remitir as alegacións presentadas aos servizos técnicos para o seu informe. QUINTO.- Advertir ao promotor que, de cara á aprobación definitiva do proxecto, e conforme ao disposto na lexislación urbanística, deberá achegarse ao Concello a garantía do cumprimento exacto das obrigas de execución do plan, por un importe do 10% do orzamento de execución material do proxecto. Esta garantía deberá constituírse mediante calquera dos mecanismos previstos na lexislación de contratos das administracións públicas. Será beneficiada a administración actuante. Non se devolverá nin se anulará a garantía ata que, unha vez recibidas as obras, transcorra un (1) ano de garantía das obras." Aos efectos do disposto no apartado segundo da parte dispositiva deste acordo, a documentación íntegra aprobada inicialmente poderá consultarse na seguinte ligazón: https://cangas.sedelectronica. gal e no departamento de Urbanismo, sito na planta baixa do edificio do Concello de Cangas para a súa consulta e a presentación de cantos documentos ou escritos de alegacións estimen convenientes. Para presentar documentos ou escritos de alegacións deben facelo no Rexistro xeral do Concello ou na https://cangas.sedelectronica. gal DOCUMENTO ASINADO ELECTRONICAMENTE
APROBACIÓN INICIAL DA MEMORIA XUSTIFICATIVA DA CONVENIENCIA E OPORTUNIDADE PARA A PARTICIPACIÓN DO CONCELLO AS NEVES COMO SOCIO NA SOCIEDADE COOPERATIVA “RENOVABLES DE LIÑARES, SOCIEDADE COOPERATIVA GALEGA”
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 20/03/2023)

Aprobada inicialmente a MEMORIA XUSTIFICATIVA DA CONVENIENCIA E OPORTUNIDADE PARA A PARTICIPACIÓN DO CONCELLO AS NEVES COMO SOCIO NA SOCIEDADE COOPERATIVA “RENOVABLES DE LIÑARES, SOCIEDADE COOPERATIVA GALEGA” por Acordo do Pleno de data 7 de marzo de 2023, de conformidade co artigo 97 do Real Decreto Lexislativo 781/1986, do 18 de abril, polo que se aproba o texto refundido das Disposicións Legais Vixentes en materia de Réxime Local, sométese a información pública polo prazo de trinta días naturais, a contar desde día seguinte á inserción deste anuncio no Boletín Oficial da Provincia, para que os veciños e interesados poidan examinar o expediente e formular alegacións ou observacións. A Memoria Xustificativa estará a disposición dos interesados na sede electrónica deste Concello [http://concelloasneves.sedelectronica. gal]. Transcorrido o período de información pública e de non ter presentadas alegacións ou observacións ao respecto, a Memoria Xustificativa entenderase aprobada definitivamente. En caso contrario procederase a resolver ás mesmas e se adoptará o acordo definitivo. As Neves, na data da súa sinatura electrónica O Alcalde-Presidente, Xosé Manuel Rodríguez Méndez
CONVOCATORIA DE ASAMBLEA XERAL EXTRAORDINARIA DA COMUNIDADE DE USUARIOS DE BARRO -GARGAMALA (MONDARIZ)
SECCIÓN NON OFICIAL —  — Comunidade de Augas de Gargamala-Barro (Outros documentos, notificacións e informacións públicas, 09/02/2023)

Convocase a Xunta Xeral Extraordinaria, a celebrar en Lg de BARRO, S/N co único orde do día: LECTURA E APROBACIÓN DAS ORDENANZAS E REGULAMENTOS DA COMUNIDADE DE USUARIOS DE BARRO–GARGAMALA. HORA: 11:3O EN PRIMEIRA CONVOCATORIA; 12:00 EN SEGUNDA CONVOCATORIA DÍA: 04 MARZO DE 2023. SEN OUTRO PARTICULAR, O PRESIDENTE.
CORRECCIÓN DE ERROS DO LISTADO DEFINITIVO DE ADMITIDOS/AS E EXCLUÍDOS/AS PARA A COBERTURA DUNHA PRAZA DE PROFESOR DE TROMBÓN VACANTE NA PLANTILLA DE PERSOAL LABORAL (ESTABILIZACIÓN)
ADMINISTRACIÓN LOCAL — Municipal — Estrada, A (Persoal, oposicións, 22/08/2023)

Mediante Resolución de Alcaldía n.º 2023-1221 de data 21/08/2023, modificouse o listado definitivo de admitidos/as e excluidos/as de Profesor de Trombón, aprobado por Resolución de Alcaldía n.º 2023-1042 de data 20/07/2023 e publicada no Boppo n.º 144 de 27 de xullo de 2023. Onde di: “PRIMEIRO: Aprobar a lista provisional de admitidos/as e excluidos/as do seguinte xeito:” Debe dicir: “PRIMEIRO: Aprobar a lista definitiva de admitidos/as e excluidos/as do seguinte xeito:” Onde di: “CUARTO: Convócase as persoas aspirante para o día 23 de agosto de 2023 ás 12:00 horas na Sala de Xuntas da Casa Consistorial, para a realización do exercicio obrigatorio” Debe dicir: “CUARTO: Convócase as persoas aspirante para o día 31 de agosto de 2023 ás 11:00 horas na Sala de Xuntas da Casa Consistorial, para a realización do exercicio obrigatorio” A Estrada, 21 de agosto de 2023 O ALCALDE ACCTAL. Juan M. Constenla Carbón
NOMEAMENTO PERSOAL LABORAL FIXO
ADMINISTRACIÓN LOCAL — Municipal — Vilaboa (Persoal, oposicións, 12/09/2023)

Faise público que mediante Resolución de Alcaldía 2023-0727 o Concello de Vilaboa, dentro do proceso selectivo de estabilización de emprego temporal, nomeou como persoal laboral fixo na praza de operario de servizos múltiples/a, código RPT 03.02.00.03 á seguinte persoa: - Jose Serafin Rosendo Lorenzo O alcalde, César Poza González
CORRECCIÓN DE ERRO DETECTADO NO ANUNCIO PUBLICADO NO BOPPO 204 DE OUTUBRO
ADMINISTRACIÓN LOCAL — Municipal — Bueu (Presupostos e cadros de persoal, 27/10/2023)

Expediente: 2547/2023 Unidade Xestora: Unidade de RRHH e Promoción Económica. Procedemento: Planificación e ordeación de persoal. Trámite: Corrección de erro na Publicación do anuncio de aprobación inicial da primeira modificación do organigrama e RPT do Concello de Bueu. Na sesión plenaria de carácter extraordinaria desenvolvida o 17 de outubro de 2023 no Concello de Bueu no asunto da orde do día co núm. A.3 acordouse, entre outros, o seguinte: Primeiro.— Aprobar inicialmente a “Proposta de aprobación da primeira modificación do organigrama e relación de postos de traballo do Concello de Bueu” CSV: 4Q6TLGS93W5P6MXXRZTFDHM4T. Segundo.— A primeira modificación da RPT do Concello de Bueu terá efectos económicos unha vez entre en vigor o Orzamento 2023 de Concello de Bueu, polo que haberá que habilitar o crédito adecuado e suficiente. Terceiro.— Publicar un anuncio do acordo no Boletín Oficial da Provincia por prazo de 20 días hábiles contados dende o seguinte ó da publicación, ao obxecto de que os interesados poidan examinalo e presentar as reclamacións que consideren oportunas, ante o Concello Pleno. Así mesmo publicarase no portal web municipal e no taboleiro de anuncios municipal. De non formularse estas, entenderase elevado automaticamente a definitivo o referido acordo de probación inicial. No caso de que se presenten reclamacións elevarase, no prazo dun mes, ao Concello Pleno, proposta de estimación ou desestimación das mesmas e de aprobación definitiva da primeira modificación do Organigrama e Relación de Postos de Traballo do Concello de Bueu. Para xeral coñecemento e efectos oportunos. (Documento asinado electronicamente á marxe).
ANUNCIO CALENDARIO FISCAL 2023
ADMINISTRACIÓN LOCAL — Municipal — Guarda, A (Recadación, 28/02/2023)

Esta Alcaldía, no exercicio das súas competencias legalmente atribuídas, mediante resolución núm.2023-0302, de 21 de febreiro de 2023, RESOLVE: PRIMEIRO: Aprobar o calendario fiscal do concello de A Guarda para o exercicio tributario 2023, nos seguintes termos: Con todo, no suposto de que calquera das datas sinaladas no calendario coincida en día inhábil, se considera trasladada ó primeiro día hábil seguinte. Esta Alcaldía resérvase a facultade de modificar o presente calendario cando motivos de índole técnica, debidamente xustificados, impidan a xestión dos recursos indicados con antelación suficiente para que o período voluntario de ingreso comprenda as datas sinaladas, informando de tal circunstancia ós contribuíntes na comunicación oficial do período voluntario de ingreso á que se refire o Resolvo Cuarto desta Resolución. SEGUNDO: Ordenar a publicación deste calendario fiscal no Boletín Oficial da Provincia de Pontevedra para a súa difusión e xeral coñecemento, sendo susceptible o mesmo de impugnación na vía administrativa, durante o prazo dun mes a contar dende o día seguinte a súa publicación neste Boletín, por aqueles que sexan titulares de dereitos ou intereses lexítimos, sen que a interposición do recurso interrompa a súa execución. TERCEIRO: Ordenar, ademais, a súa publicación no taboleiro de anuncios da sede electrónica municipal e no portal de transparencia do concello, a fin de que se dea a máxima publicidade ó mesmo. CUARTO: Informar de que a comunicación oficial do período voluntario de ingreso se realizará mediante os anuncios de exposición pública e período voluntario de cobranza dos distintos padróns tributarios que se publicarán no Boletín Oficial da Provincia de conformidade có establecido no artigo 24 do Regulamento Xeral de Recadación aprobado por Real decreto 939/2005, de 29 de xullo, con carácter previo á súa iniciación. QUINTO: Comunicar esta resolución ó departamento de tesourería e á oficina de xestión tributaria do concello O alcalde, Antonio Lomba Baz Documento asinado dixitalmente á marxe
PUBLICACIÓN NOMEAMENTOS (CL2022N)
ADMINISTRACIÓN LOCAL — Provincial — Deputación Provincial (Persoal, oposicións, 06/06/2023)

EXPEDIENTE: 2022069552 ASUNTO: PUBLICACIÓN NOMEAMENTOS (CL2022N) TRÁMITE: PUBLICACIÓN BOPPO Rematado o proceso selectivo publicado no Boletín Oficial da Provincia número 227 de data 28 de novembro de 2022, en cumprimento do disposto na base vixésimo primeira da convocatoria, procédese á publicación do nomeamento que deriva do mesmo: O Deputado Delegado
DETERMINACIÓN PERIODICIDADE SESIÓNS PLENARIAS ORDINARIAS
ADMINISTRACIÓN LOCAL — Municipal — Catoira (Outros documentos, notificacións e informacións públicas, 16/08/2023)

A Corporación Municipal en Pleno do Concello de Catoira, na sesión extraordinaria do 26 de xullo de 2023, en relación á “PROPOSTA AO PLENO DA PERIODICIDADE DAS SESIÓNS DO PLENO” (EXPTE.190/2023) adoptou pola maioría absoluta do número legal de membros de dereito da Corporación o seguinte acordo: “PRIMERO: Establecer que o Pleno do Concello de Catoira celebrará sesión ordinaria no Salón de Plenos da Casa Consistorial, cada dous meses, os últimos luns dos meses pares ás 18.30 horas, en primeira convocatoria, e dous días naturais despois, á mesma hora, en segunda convocatoria. A sesión ordinaria que correspondería ao mes de agosto celebrarase o segundo luns de setembro, ás 18.30h. Si coinciden estas datas con día inhábil, o Pleno celebrarase o día seguinte hábil. SEGUNDO: Facultar ao Alcalde, por propia iniciativa ou a instancia dos portavoces dos Grupos Políticos, por causa xustificada, a variar a data de celebración da sesión ordinaria, adiantando ou retrasando o día ou a hora de celebración nun intervalo máximo de dez días, incluso aínda que o novo día fixado non estivera comprendido no mes correspondente a aquel, conservando esta o carácter de ordinaria. TERCEIRO: Proceder a publicación do presente acordo no Boletín Oficial da Provincia.” Catoira, na data da sinatura dixital. O Alcalde-Presidente. Karyna Torme Rathmann. (Documento asinado electrónicamente á marxe)
DELEGACIÓN DE FUNCIÓNS DA ALCALDÍA
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 12/09/2023)

Por Resolución desta Alcaldía do día da data dispúxose a delegación na David Joan Garcia Arcicollar Quimi das funcións da Alcaldía durante o periodo en que me atope ausente, esto é, do día 7 ao 20 de setembro de 2023 (ambos inclusive), por ausencia deste titular. Vilagarcía de Arousa, na data da sinatura electrónica. O Alcalde–Presidente Asdo/ Alberto Varela Paz Sinatura dixitalizada
DELEGACIÓN DE ACTO DE VODA CIVIL
ADMINISTRACIÓN LOCAL — Municipal — Bueu (Outros documentos, notificacións e informacións públicas, 17/03/2023)

Expediente: 171/2023 Código SIA: 1993134 Procedemento: Celebración Matrimonios Civís e Unións de feito Unidade Xestora: Administración Xeral–Unidade de Secretaría Servizos Xerais Documento: Anuncio Trámite: Anuncio de delegación da presidencia en acto de voda civil Por resolución de alcaldía núm.2023-0479 ditada o 09.03.2023 delegouse a seguinte atribución: Delegar no concelleiro delegado de Patrimonio, Alberto Moital Cerviño, a presidencia do acto de voda civil que se celebrará o día 25 de marzo de 2023 ás 13.00 h. O que se publica en cumprimento do artigo 44.2 do Real Decreto 2568/86 do 28 de novembro.
APROBACIÓN MODIFICACIÓN DE CRÉDITOS
ADMINISTRACIÓN LOCAL — Municipal — Tomiño (Presupostos e cadros de persoal, 26/10/2023)

Aprobado definitivamente o Expediente de modificación de créditos nº 10/23 consistente nun Crédito Extraordinario e Suplemento de crédito por importe de 206.552,27 euros financiado con Remanente Líquido de Tesourería para Gastos, así como modificación da Base 23ª.3 das de Execución do orzamento para conceder unha subvención nominativa a Aldeas Infantiles, cumprindo o establecido no artigo 169.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, faise público que, despois do devandito expediente, o resume por capítulos do orzamento de gastos e ingresos queda do seguinte modo: Contra a devandita aprobación, poderán os interesados interpor, se así o estiman, recurso contencioso-administrativo consorte o establecido no artigo 171.1 do Real Decreto Lexislativo 2/2004, de 5 de marzo. A alcaldesa, Sandra González Álvarez. Asinado en Tomiño por sinatura dixital certificada na data que se indica a marxe.
CONTRATACIÓN COMO PERSOAL LABORAL FIXO OU NOMEAMENTO DE PERSOAL FUNCIONARIO DE CARREIRA PARA OCUPAR VARIAS PRAZAS INCLUÍDAS NA OEP EXTRAORDINARIA PARA ESTABILIZACIÓN DE EMPREGO
ADMINISTRACIÓN LOCAL — Municipal — Guarda, A (Persoal, oposicións, 15/11/2023)

Mediante resolucións da Alcaldía do Concello da Guarda de 2 de novembro de 2023 se acordou a contratación como persoal laboral fixo ou nomeamento de persoal funcionario de carreira para ocupar varias prazas incluídas na OEP extraordinaria para estabilización de emprego: O Alcalde. Documento firmado electrónicamente.
ANUNCIO DO 11 DE AGOSTO DE 2023 DE NOTIFICACIÓN DO PROCEDEMENTO DE EXECUCIÓN SUBSIDIARIA RELATIVO Á XESTIÓN DA BIOMASA.
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 30/08/2023)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Prazo: 1 mes. Ponte Caldelas, 11 de agosto de 2023. Alcalde do Concello de Ponte Caldelas, Miren Elixabete Saez de Buruaga El Argabi.
APROBACIÓN DEFINITIVA EXPEDIENTE MODIFICACION DE CREDITOS Nº 17/2023
ADMINISTRACIÓN LOCAL — Municipal — Moraña (Presupostos e cadros de persoal, 23/05/2023)

Aprobado definitivamente o expediente de modificación de créditos n.º 17/2023, financiado con cargo ao remanente líquido de tesourería, o que se publica aos efectos do artigo 169.1, por remisión do 177.2, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo: Esta modificación finánciase con cargo ao Remanente de Tesouraría do exercicio anterior, nos seguintes termos: Contra o presente Acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou acordo impugnado. Moraña, 16 de maio de 2023 O Alcalde José Cela Camiño
APROBACIÓNA INICIAL DO EXPEDIENTE DE MODIFICACIÓN DE CRÉDITOS N.º 2/ 2023 DO ORZAMENTO EN VIGOR, NA MODALIDADE DE SUPLEMENTO DE CRÉDITO
ADMINISTRACIÓN LOCAL — Municipal — Barro (Presupostos e cadros de persoal, 17/04/2023)

O Pleno deste Concello, en sesión ordinaria celebrada o día 29/03/2023, acordou a aprobación inicial do expediente de Suplemento de crédito financiado con cargo a remanente líquido de tesourería. Aprobado inicialmente o expediente de Suplemento de crédito financiado con cargo a remanente líquido de tesourería, por Acordo do Pleno de data 29/03/2023, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio no Boletín Oficial da Provincia de Pontevedra. Durante o devandito prazo poderá ser examinado por calquera persoa interesada nas dependencias municipais para que se formulen as alegacións que se estimen pertinentes. Así mesmo, estará a disposición das persoas interesadas na sede electrónica do Concello de Barro http://barro.sedelectronica. gal. Se transcorrido o devandito prazo non se presentaron alegacións, considerarase aprobado definitivamente o devandito acordo. Barro 12/04/2023. – O Alcalde, Xosé Manuel Fernández Abraldes. (Documento asinado electronicamente)
DH. A36.87782 SOLICITUDE DA COMUNIDADE DE REGANTES DE O PEDREGAL, DE CONCESIÓN DE AUGAS NO LUGAR DE LIÑARDA, PARROQUIA DE OUZANDE, CONCELLO DA ESTRADA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 12/09/2023)

SOLICITANTE: Comunidade de Regantes de O Pedregal REPRESENTANTE: Niculai Jaspal Durandegui Cantillo CAUDAL: 2251,918 m3/ano DESTINO: Rega ORIXE: Dous mananciais LUGAR: Liñarda PARROQUIA: Ouzande (San Lorenso) CONCELLO: A Estrada (Pontevedra) O aproveitamento consiste na captación de augas procedentes de dous mananciais situados nas parcelas 36017A093001870000KB e 36017A093001870000KB. As augas lévanse ás arquetas de reparto situadas nas coordenadas UTM (huso29 ETRS89) x= 540036, y= 4726142 dende onde se distribúen para a rega das parcelas dos usuarios. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Estrada (A) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, a/o xefa/e do Servizo Territorial – Raul Ernesto Chartier Cameselle (Sinatura dixital)
APROBACIÓN INICIAL. EXPEDIENTE MODIFICACIÓN DE CRÉDITOS NÚMERO 1062/2023
ADMINISTRACIÓN LOCAL — Municipal — Neves, As (Presupostos e cadros de persoal, 02/10/2023)

Aprobado inicialmente polo Pleno da Corporación municipal, en sesión extraordinaria celebrada o día 22 de setembro de 2023, o expediente de modificación de créditos que se detalla a continuación: En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio no Boletín Oficial da Provincia, na Secretaría do Concello, a efectos de exame e reclamacións. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello. De non presentarse reclamacións, considerarase definitivamente aprobado, segundo dispón o propio acordo de aprobación inicial. AS NEVES, na data que figura na marxe. O Alcalde-Presidente, Asdo: José Manuel Alfonso González.
APROBACIÓN DO PADRÓN TAXA SERVIZO ABASTECEMENTO DE AUGA 2 TRIMESTRE 2023
ADMINISTRACIÓN LOCAL — Municipal — Cambados (Recadación, 21/07/2023)

Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente o 2º trimestre do ano 2023 e aprobado po Decreto de Alcaldía de 07/07/2023. Expóñese ao público o referido Padrón durante un prazo de 15 días naturais contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina, ós efectos de que poidan facer as reclamacións que consideren oportunas, elevándose o mesmo a definitivo con resolución das mesmas se as houbese. Asemade, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. A alcaldesa. Documento asinado dixitalmente á marxe.
LISTAXE DEFINITIVA DE PERSOAS ADMITIDAS E EXCLUIDAS E DATA DO 1º EXERCICIO DO PROCESO SELECTIVO PARA ADMINISTRATIVO/A POR QUENDA LIBRE DA OPE 2021
ADMINISTRACIÓN LOCAL — Municipal — Moaña (Persoal, oposicións, 07/03/2023)

Na Resolución de Alcaldía 2023-0179, do 3 de marzo de 2023, aprobouse a listaxe definitiva de persoas admitidas e excluídas e a contestación ás alegacións contra a listaxe provisional do proceso selectivo para administrativo/a por quenda libre da OPE 2021 que a continuación indicamos: ROMINA EDUARDO ANDREI ISERN ALEKSEEV presentou unha alegación con número de rexistro de entrada 2022-E-RC-7241 á que achega a titulación de bacharelato requirida nas bases polo que queda admitida. Alegación estimada. ALBERTO FABIAN ITURRIZA ZUÑEL presentou unha alegación con número de rexistro de entrada 2022-E-RE-4232 á que achega as declaracións xuradas previstas nas bases polo que queda admitida. Alegación estimada. ESTEBAN IGNACIO LEANDRO GUAYERBAS presentou unha alegación con número de rexistro de entrada 2022-E-RE-4327 á que achega o DNI requirido nas bases polo que queda admitido. Alegación estimada. IRINA ALINA RUIZ VILLEGAS ESTELA presentou unha alegación con número de rexistro de entrada 2022-E-RC-7614 na que indica que non aparece na listaxe provisional de persoas admitidas e excluída malia que fixo a solicitude. Logo de comprobar a documentación presentada corroboramos que a solicitude realizada foi para o proceso selectivo dunha praza de administrativo/a da OPE 2018, non para este proceso selectivo. Alegación rexeitada. DOCUMENTO ASINADO ELECTRONICAMENTE NA MARXE
DH. A36.44567 NOVACIÓN DA CONCESIÓN DUN CAUDAL DE AUGA Á COMUNIDADE DE USUARIOS DE SAN XIÁN, NO CONCELLO DO ROSAL (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 01/02/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 9 de setembro de 2022 e como resultado do expediente incoado para o efecto, outorgouse á Comunidade de Usuarios de San Xián a oportuna novación de concesión para aproveitar 11.934,3 m3 anuais de auga que procede de seis mananciais situados no lugar de San Xián, na parroquia do Rosal (Santa Mariña) no concello do Rosal (Pontevedra), con destino a abastecemento de poboación, escola e cemiterio. Santiago de Compostela, 30 de novembro de 2022 O xefe do Servizo de Tramitación Técnico-Administrativa do Dominio Público Hidráulico Roberto Felipe Tonijuan Luchko
NOMEAMENTO DE PERSOAL LABORAL FIXO–TRABALLADORA SOCIAL
ADMINISTRACIÓN LOCAL — Municipal — Vilaboa (Persoal, oposicións, 25/04/2023)

Faise público que mediante Resolución de Alcaldía 2023-0308 o Concello de Vilaboa, dentro do proceso selectivo de estabilización de emprego temporal, nomeou como persoal laboral fixo na praza de traballadora social, á seguinte persoa: - Dª. María Montserrat Carabelos Casalderrey, con DNI 35***014X. O alcalde, César Poza González
APROBACIÓN INICIAL MODIFICACIÓN DA ORDENANZA DO IMPOSTO DE BENS INMOBLES
ADMINISTRACIÓN LOCAL — Municipal — Porriño, O (Ordenanzas e Regulamentos, 13/11/2023)

O Pleno da Corporación municipal na sesión ordinaria de data 30 de outubro de 2023, aprobou inicialmente a modificación da ordenanza fiscal reguladora do Imposto sobre Bens Inmobles. O acordo se somete exposición pública durante un prazo de 30 días mediante publicación no boletín oficial da provincia e taboleiro de edictos do concello, nun dos diarios de maior circulación da provincia, así como no portal web do Concello, para que os interesados poidan examinar o expediente e presentar as reclamacións que estimen oportunas. En caso de non presentarse reclamacións se entenderá definitivamente adoptado o acordo, ata entón provisional, sen necesidade de novo acordo plenario. O Porriño, 02 de novembro de 2023. O Alcalde. Manuel Alejandro Lorenzo Alonso.
APROBACIÓN PADRÓN FISCAL DO SERVIZO AXUDA DOMICILIO- MARZO 2023
ADMINISTRACIÓN LOCAL — Municipal — Agolada (Outros documentos, notificacións e informacións públicas, 24/04/2023)

Por Resolución de Alcaldía de data 05 DE ABRIL de 2023, aprobouse o Padrón fiscal do Servizo de Axuda no Fogar na modalidade de libre concorrencia ou prestación básica e de dependencia correspondente ao mes de MARZO DO 2023. Por medio do presente exponse ao público o devandito padrón polo prazo de 15 días hábiles, que empezará a contarse dende o día seguinte ao da publicación deste anuncio no Boletín Oficial da Provincia, para que poidan formularse as reclamacións que se consideren pertinentes, tanto en vía administrativa (artigos 123 e 124 da LPAC), coma na vía contenciosa (artigos 19, 25 e 46 da LJCA) O que se fai público para xeral coñecemento e aos efectos de que sirva de notificación colectiva de conformidade co establecido na Lei 58/2003, de 17 de decembro, Xeral Tributaria. Agolada,17 de marzo do 2023.- O Alcalde, Luís Calvo Miguélez.
EXPOSICIÓN PÚBLICA DO EXPEDIENTE DE APROBACIÓN INICIAL DO ORZAMENTO XERAL DA DEPUTACIÓN DE PONTEVEDRA PARA O EXERCICIO DE 2024
ADMINISTRACIÓN LOCAL — Provincial — Deputación Provincial (Presupostos e cadros de persoal, 13/11/2023)

O Pleno da Deputación de Pontevedra, na sesión extraordinaria que tivo lugar o día 10 de novembro de 2023, acordou a aprobación inicial do orzamento xeral da Deputación para o exercicio de 2024, que comprende: Ditos orzamentos, de conformidade co establecido no artigo 112 da Lei 7/1985, de 2 de abril, reguladora das bases de réxime local, e o artigo 169 do Real decreto lexislativo 2/2004, de 5 marzo, polo que se aproba o texto refundido da Lei reguladora das facendas locais, quedan expostos ó público por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do citado TRLHL. De conformidade co artigo 202 da Lei 2/2015, do emprego público de Galicia, sométese a información pública por un prazo de vinte días hábiles a relación de postos de traballo da Deputación de Pontevedra, Escola Universitaria de Enfermería, do Consorcio Provincial de Pontevedra para a prestación do servizo contraincendios e salvamento e do Consorcio para o servizo contra incendios e salvamento das comarcas de Deza e Tabeirós-Terra de Montes. Así mesmo, durante o prazo de exposición pública, e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “ www.depo. gal ”, a través do enlace correspondente a documentos expostos a información pública https://www.depo. gal/transparencia/informacion-xuridica-e-patrimonial/documentos-expostos-a-informacion-publica as correspondentes memorias xustificativas, informes, e demais documentación que constan no expediente de aprobación inicial do orzamento xeral da Deputación de Pontevedra para o exercicio 2024. O que se fai público para xeral coñecemento e efectos. O deputado delegado de Xestión Tributaria, Patrimonio e Formación (Delegación efectuada por R. P. nº 2023006130 de data 2-08-2023), Angel Dionisio Jose Darwin Di Cesare Quisnia. O secretario, Carlos Cuadrado Romay. Asinado dixitalmente á marxe.
CONVOCATORIA PARA O OUTORGAMENTO DE SUBVENCIÓNS PARA AXUDAS MUNICIPAIS Á CREACIÓN DE EMPREGO 2023
ADMINISTRACIÓN LOCAL — Municipal — Silleda (Subvencións e axudas, 05/04/2023)

O Pleno da Corporación en sesión celebrada o 26 de xaneiro de 2023, acordou prestar aprobación as Bases do programa de axudas municipais á creación de emprego no Concello de Silleda, ano 2023, as cales foron publicadas no Boletín Oficial da Provincia de Pontevedra nº 34 de data 17 de febreiro de 2023. A Xunta de Goberno Local en sesión celebrada o 23 de marzo de 2023 acordou aprobar a convocatoria para a concesión de subvencións por procedemento de concorrencia competitiva en materia de creación de emprego no Concello de Silleda para a anualidade 2023. Código de identificación asignado a BDNS: 684527. O prazo de presentación de solicitudes será ata o 30/11/2023 ou ata esgotar o orzamento, que se contará a partir o día seguinte á data da publicación no Boletín Oficial da Provincia de Pontevedra da convocatoria. Silleda, na data da sinatura electrónica O Alcalde Asdo. Manuel Cuiña Fernández
DESIGNACIÓN TENENTES DE ALCALDE
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 20/07/2023)

Mediante Decreto da Alcaldía num.2023-0377, de data 28/06/2023, acordouse resolución cuxa parte dispositiva se transcribe literalmente a continuación: Primeiro. Designar como Tenentes de Alcalde desta Corporación a: Segundo. Notificar persoalmente a resolución aos designados que, salvo manifestación expresa, se considerará aceptada tacitamente. Terceiro. Remitir a citada resolución ao Boletín Oficial da Provincia para a súa publicación en este, sen prexuízo da súa efectividade dende o día seguinte da sinatura desta resolución, e, así mesmo, publicar no taboleiro de edictos do Concello. Cuarto. Dar conta ao Pleno desta resolución na primeira sesión que se celebre. Mándao e asínao o Alcalde na data indica á marxe, do que como Secretario da Corporación, dou fe. Vila de Cruces, 13 de xullo de 2023. O ALCALDE. LUÍS CELSO TABOADA SÁNCHEZ.